"‘विनिंग लाइक विराट : थिंक एंड सक्सीड लाइक कोहली’ नामक इस किताब को अभिरूप भट्टाचार्य ने लिखा है और इसमें उन्होंने कोहली के लगातार अच्छे फार्म के राज खोलते हुए जीवन के प्रति उनके फलसफे को बताया है. उन्होंने किताब में लिखा ,""यदि हम विराट एक क्रिकेटर और इंसान के जीवन पर फोकस करें तो उनकी नेतृत्व क्षमता, दबाव में संयम बनाये रखने के कौशल और निर्भीक रवैये के बारे में पता चलता है."" उन्होंने कहा ,"" मीडिया से बातचीत में उनकी परिपक्वता और मैदान पर प्रबंधन कौशल से कोई शक नहीं रह जाता कि विराट को सफलता सिर्फ किस्मत के दम पर नहीं मिली बल्कि इसके पीछे उनकी कड़ी मेहनत और कभी हार ना मानने का जुझारूपन भी है."""